Ungari Töörahva Partei

Ungari Töörahva Partei (ungari keeles Magyar Dolgozók Pártja, MDP) oli Unagri Rahvavabariigis aastatel 1948–1956 võimul olnud kommunistlik partei. MDP asutati Ungari Kommunistliku Partei (MKP või UKP) ja Ungari Sotsiaaldemokraatliku Partei (MSZDP) ühinemisel.Neubauer, John, and Borbála Zsuzsanna Török. The Exile and Return of Writers from East-Central Europe: A Compendium. New York: Walter de Gruyter, 2009. lk 140. 

Näiliselt prooviti jätta mulje kahe võrdse osapoole vabatahtlikust liitumisest, tegelikult survestasid MKP ja NSV Liit sotsiaaldemokraate. Sotsiaaldemokraatide ridadesse kuulunud teisitimõtlejad, kes ühinemist ei pooldanud, visati salaamitaktikale kohaselt pärast MDP asutamist parteist välja. Sisuliselt muudeti ühinemisega Kommunistliku Partei nime ja kaotati Sotsiaaldemokraatlik Partei.

Ungari Töörahva Parteid juhtis aastani 1956 Mátyás Rákosi, seejärel kolm kuud Ernő Gerő ning kuni partei tegevuse lõppemiseni János Kádár. Teistel, väiksematel erakondadel lubati kuni 1949. aasta lõpuni tegutseda iseseisvate koalitsiooniparteidena.

Ungari ülestõusu ajal tegid Kádári ja Imre Nagy lähikondlased MDP-st Ungari Sotsialistliku Töölispartei (MSZMP). Nagy uus valitsus ei pidanud ülestõusu revolutsioonivastaseks, vaid "suureks, rahvuslikuks ja demokraatlikuks tähtpäevaks" ning lubas lõpetada salapolitseiameti Államvédelmi Hatóság (AVH) tegevuse. Ungari lubadus lahkuda Varssavi Lepingu Organisatsioonist ja olla neutraalne viis 4. novembril 1956 Nõukogude Liidu sekkumiseni. Alates 8. novembrist toetas Kádári juhitud MSZMP taas Nõukogude Liitu.

Ungari Töörahva Partei juhid
Esimene sekretär
Aastatel 1948–1953 peasekretär.
  Pilt Nimi(eluaastad)Ametiaeg Amet Märkused1.80pxMátyás Rákosi(1892–1971)12. juuni 194818. juuli 1956peasekretäroli ühtlasi peaminister (1952–1953)esimene sekretär (28. juunist 1953)2.80pxErnő Gerő(1898–1980)18. juuli 195625. oktoober 19563.80pxJános Kádár(1912–1989)25. oktoober 195631. oktoober 1956

Esimees
Täitis vaid esindusülesandeid, kaotati 1950.
  Pilt Nimi(eluaastad)Ametiaeg Märkused1.80px Árpád Szakasits(1888–1965)12. juuni 194824. aprill 1950oli ühtlasi president (1948–1949) ja presiidiumi esimees (1949–1950)

Valimistulemused
Rahvusassamblee valimised
ValimisedPartei juhtHääli%Kohtade arv+/–KohtValitsus1949Mátyás Rákosi285/402 285 1.ainus seaduslik partei1953206/298 79 1.ainus seaduslik partei

Vaata ka
 Ungari ajalugu
 Ungari poliitika
 Ungari parteide loend
 Idabloki poliitika

Viited

Kategooria:Ungari Rahvavabariik
Kategooria:Kommunistlikud parteid